A MŰSORBAN LÁTOTT KOCKÁZATOS TEVÉKENYSÉGEKET ORVOSOK BEVONÁSÁVAL
VÉGEZTÜK. SZAKÉRTŐ FELÜGYELET NÉLKÜL NE KÍSÉRELJE MEG ŐKET!
A NORVÉG SARKVIDÉK
Chris, fussuk át a terveket,
hogy nagyjából lásd, mire vállalkoztál.
A gond az, hogy minél több időt töltesz a vízben,
annál nagyobb lesz a kockázat. Ha túllépsz azon a ponton,
amikor ki kellene jönnöd, akkor belehalhatsz.
Ja.
Mint látjuk,
a biztonsági csapat egy kicsit aggódik, hogy mire készülök.
Akárcsak én.
Innentől élesben megy.
Valahogy rábeszéltek egy nyílt vízi úszásra…
Jó.
…a sarkvidéken.
Győzd le a tengert!
Két perc!
És ha van valami, amit szívből gyűlölök…
az a hideg.
Miért csinálom ezt?
NÉGY NAPPAL KORÁBBAN
- Masszív környezetváltozás. - Lenyűgöző vidék.
Itt nem potyog mangó a fáról!
Igen.
A hosszú élet nyomában járva Ausztrália melegét
a jeges északra cseréltem.
Az útra ez a két kópé is elkísért.
Az öcsém, Liam, és a bátyám, Luke.
Amikor elhívtam őket a tengerpartra,
valószínűleg nem erre gondoltak.
Csúsztasd a kuplungot!
Haver, nem érzem a padlót. Vastag ez a csizma.
A legrosszabb sofőr ült a volánhoz.
- Miért Chris vezet? - Viccelsz?
Én vagyok a legjobb sofőr.
Kísérőm szerint az extrém hőmérséklet
akár még egészséges is lehet. Ross Edgley, sportkutató.
Ennél jobb már nem igazán lesz.
Edzőterepként, sportlaborként…
Itt elememben vagyok.
Nem tudom, hogy ennek örüljek-e.
Ross Edgley az egyik legfittebb ember a bolygón.
Minden húrt a végsőkig feszít.
Ő az egyetlen ember a világon, aki körbeúszta Nagy-Britanniát.
157 nap alatt teljesítette.
De aztán ennél is tovább ment…
És a jeges vízben kezdett úszni.
A nehézségek legyőzésével fejlődünk igazán.
SPORTTUDÓS
Kiismered a fiziológiádat, kiismered a mentalitásodat…
Egyes elméletek szerint, ha a tested extrém hőmérsékletnek teszed ki,
hosszabb ideig élhetsz.
Ezért vállalkoztam erre a sarkvidéki kalandra.
Ross imádja a hideget, de én olyan vagyok, mint Aranyhaj.
Se túl meleg, se túl hideg, legjobb az arany középút.
Azt gondolnánk, hogy a kellemes hőmérséklet
a legjobb módja az egészség megőrzésének.
De az újabb kutatások szerint az extrém hideg és az extrém meleg
erőteljesebb védekezésre ösztönzi a szervezetet.
IMMUNRENDSZER
Felturbózza mikroszkopikus javítómechanizmusát
csökkentve a betegségek kockázatát és évekkel hosszabbítva meg az életet.
Jöhet a durva sokkterápia.
Három nap edzés után Chris úszni indul a hideg vízben,
ami szervezetét a végső határokig feszíti.
Kétszázharminc méter a fogvacogtató sarkvidéki fjordok között,
csupán egy úszónadrágba és egy mosolyba öltözve.
Ha ezt kibírja, akkor talán beleszeret a hidegbe…
és élete részéve teszi.
HATÁRTALANUL CHRIS HEMSWORTHSZEL
2. RÉSZ SOKK
Hogy bírja az ausztrál szervezeted ezt a helyet?
Sokkos állapotban van. A fülem mindjárt letörik.
Jégcsappá fagyott. És félek is egy kicsit.
HÁROM NAP A SARKVIDÉKI ÚSZÁSIG ELŐKÉSZÍTÉS
Itt merülsz majd a vízbe.
Igen.
Levetkőzöl fürdőnadrágra, bemész,
hogy megtapasztald a nyers, igazi hideget.
Olyan, mint egy keresztelő.
Ez vár ránk, mert meg kell értened,
mi zajlik a testedben.
Az, hogy megfagy egy pillanat alatt.
Igen, pontosan.
Nem, dehogy! De sokkot jelent a szervezetednek.
Nem fogok hazudni,
megmondom őszintén.
A felkészítés első lépése, hogy Chris teljesen alámerül.
A gond az, hogy a hideg víz bekapcsolja a túlélési mechanizmusokat.
De ha jeges vízben akarsz úszni, ezek ellened dolgoznak.
Chrisnek meg kell ismernie ezeket a reakciókat,
hogy meg tudja őket szelídíteni.
Az egyik első élményed az lesz,
hogy levegőért kapkodsz. A szervezeted…
Pontosan így. A zihálás abszolút normális…
- Önvédelmi reflex. - Abszolút normális.
Ha elindítom a stoppert,
az gyakorlatilag azt jelenti,
hogy a kihűlésig számolunk vissza,
nyersen fogalmazva az eszméletvesztésig és a halálig.
Viszlát, szép világ!
Rajta!
Mielőtt Christ a nyílt tengerre engedjük,
látni akarom, hogy viseli a sokkot,
és kibírja-e legalább néhány percig a kikötő vizében.
Hogy bírja majd ez a melegvérű ausztrál srác? Nem tudom.
Ragyogó ötlet!
- Kezdjük. - Gyere utánam!
Jól van.
Ez az. Lélegezz!
Nagyon jó!
Lélegezz!
Semmi baj, ez a zihálási reflex.
Hiperventilláció. Neked kell irányítanod.
Nem fog megijeszteni.
Önvédelem, a tested ki akar szállni, de ne engedd!
- Hogy érzed magad? - Megfagyok.
Oké!
Ég a testem.
Lélegezz! Egy percnél vagyunk. Mi történik most?
- Leküzdjük a zihálási reflexet. - Én nem.
- Még mindig tart? - Nem is kicsit.
- Meleg vizet kérünk! - Istenem!
És ha ez nem lett volna elég,
Luke, Liam és a haverunk, Mick, az első sorból élvezhették.
Nyári fürdőzés?
Az, srácok!
Istenem!
Miért hívtam el őket?
Milyen a víz?
Klassz, kellemesen meleg!
Mennyire ment össze?
Mit szólnál ahhoz, hogy tegyük bele a fejünket?
Oké, rajta!
A mindenit!
- Pocsék ötlet. - Le vagyok nyűgözve.
Bizonyítottuk, amit kell. Kimehetünk?
- Még 30 másodperc. - Mi?!
Érzed, ahogy kimegy a vér a végtagjaidból?
Mindenem fáj.
Egy gyors teszt?
Ügyességi próba.
Ez megy?
Mozgasd gyorsan a kezedet!
Basszus!
Most vagyunk…
két perc 50-nél.
- Hogy érzed magad? - Belehalok.
Jól van.
Tényleg bele fogsz.
- Menjünk ki! - Ne! Adj még 30 másodpercet!
Ne mondd ezt!
- Öt perc. - Csak még harminc!
Végeztünk. Szép munka!
Nem fog menni.
Szép volt, nagy ember.
Rajta!
Nem érzem a kezemet.
Jöhetnek a fekvőtámaszok, Chris!
Van itt egy törülköző?
Itt van!
Milyen törülköző ez?
A világ legkisebb törülközője!
Semmi gond, meleg a szél.
Hatalmas vihar közeleg, biztonságba kell vinnünk titeket!
Hogy magához térjen a sokkból, Chris testhőmérsékletét
fokozatosan normalizáljuk.
A lábujjaim, ember!
Folytasd!
Jó, ez az!
- Nem érzem az ujjaimat. - Rendbe jönnek!
Ez volt messze a legkeményebb dolog egész életemben.
Ez volt…
a legszörnyűbb dolog.
Vannak dolgok, amiket az ember megbán a karrierje során.
Ez olyan volt, Ross.
Ez egészen durva volt.
A hideg nagyon intenzív volt.
Tovább voltam a komfortzónámon kívül,
mint korábban bármikor.
- Megöleljelek? - Hideg a kezem.
Lefagynak a kezeim.
Köszönöm!
Bele az ujjat, forró?
Gőzöm sincs.
Küzdelmes volt.
És a nyílt tengeren sokkal nehezebb lesz.
Hogy eséllyel vágjon neki, Chrisnek csillapítania kell a reakcióit.
Egyes tudósok szerint a válaszreakciók kontroll alatt tartása
komoly élettani előnyökkel járhat.
38 ÉVES
Ahogy öregszem, az egyik furcsaság, hogy a beépített
védelmi rendszerem mindenre lőni fog.
A testben futó erekben az immunsejtek nemkívánatos áradata
járulékos károkkal járhat
több kárt okozva, mint hasznot.
A szövetek és szervek ebből eredő lebomlását „inflammaging”-nek nevezzük.
Ez táplálja a modern világ két legnagyobb gyilkosát.
SZÍVBETEGSÉGEK CUKORBETEGSÉG
De egy elmélet szerint a hidegre adott reakcióink tompítása
segíthet az immunrendszer helyreállításában,
csökkentve a súlyos öregkori betegségek kockázatát.
Tehát rendszeresen ki kell tennem magam a jeges fájdalomnak,
de az előnyeit még évekig nem fogom látni?
Fantasztikus.
Szerencsére van egy másik pozitívuma, aminek hamarabb hasznát vehetjük.
Miután Johanna Nordblad összezúzta a lábát egy kerékpárbalesetben,
a törései meggyógyultak, de a fájdalom nem szűnt.
Mintha a csontjaim belülről égtek volna.
Nem tudtam aludni.
HEINOLA, FINNORSZÁG
Három éve kínzott a lábam.
Hajlandó lettem volna bármit kipróbálni.
A hagyományos gyógyszerek nem segítettek.
Ezért az orvosok radikális alternatívát javasoltak.
A kezelés azon az elméleten alapul, hogy a hideg víz megzavarja a fájdalomjeleket,
mielőtt azok elérnék az agyat.
Amikor vízbe tettem a lábam,
a baleset óta először megszűnt a fájdalom.
Könnyek szöktek a szemembe, és elsírtam magam.
Johanna visszakapta az életét,
de nem állt meg itt.
Már előtte is szabadtüdős búvár volt,
de a fagyos tavakba való merülésein
nemcsak elviselni tanulta meg a hideget,
de befogadni is.
A kezelés hatására már nem féltem a hidegtől.
Ha nyugodt maradsz, sokkal tovább tudsz lent maradni.
Az előnye nem csak az, hogy enyhült a fájdalom.
Ha hideg vízben úszol, ritkábban leszel beteg.
Egészségesebbnek és energikusabbnak érzem magam.
A megfelelő dózisú sokk fokozhatja a fertőzés leküzdésének képességét.
És nem kell hozzá jégbúvárnak lenni.
Egy tanulmány szerint azok, akik az utolsó 30 másodpercben
hideg vízben zuhanyoztak, 30%-kal kevesebbet voltak betegszabadságon.
Ez elég meggyőző.
Jó dolog elhagyni a komfortzónádat.
Megnyitni az elmédet.
Befogadni a hideget.
Miután fény derült az előnyeire, az emberek sokféleképpen
használják ki az extrém hőmérsékletet.
Ahogy a következő szintre ért a felkészítésem,
Ross megtalálta a módját, hogy visszacsábítson a vízbe.
Az egyetlen dolgot, aminek nem tudok ellenállni.
KÉT NAP A SARKVIDÉKI ÚSZÁSIG HOSSZABB KITETTSÉG
Hihetetlenül szép, de az agyad azt kérdezi,
Mi történik itt? Miért úgy megyünk a vízbe,
hogy havon kell átgázolni?
Ezután érzed majd, hogy élsz.
Ausztráliában sokat szörfözöm, de ilyen körülmények között…
Ez elég húzós.
Szerencsére itt van egy barátom.
A háromszoros világbajnok Mick Fanning, akit Ross hívott segítségül.
Egy ilyen helyen lenni
egészen más, mint amit otthon megszoktunk.
Igen.
Otthon annyira könnyű, igaz?
Rövidnadrágban vagy, meleg van, leparkolhatsz a part mellett.
Itt meg a kihűlésre kell figyelned,
a hullámokra kell figyelned…
Ilyen nyers és vad elemek között
ezekre kell koncentrálnod.
Különben a sziklákon
fogsz kikötni…
Indulhatunk?
VÍZHŐMÉRSÉKLET 3°C FOK
Chrisnek át kell élnie a hosszabb kitettséget.
De ilyen körülmények között fürdőnadrágban fél óra alatt meghalna.
Szóval ez egy búvárruhás teszt.
Ahogy lehűl, jelentős izomerő-veszteséget tapasztal majd,
a koordinációja pedig teljesen szétesik.
Én a parton maradok Liammel és Luke-kal.
Mit csinálnak?
Látni akarom, hogy bírja Chris, tud-e mozogni.
Nézzük, mennyivel nehezebb itt haladni!
Itt jönnek! Itt van Mick.
Azta!
Egy pördülés a végére. Király!
Úgy tízéves koromban kezdtem szörfözni.
Nem rossz szenvedély.
De itt olyan, mintha egy másik bolygón volnánk.
Letaglózó élmény.
Te jössz! Pattanj fel!
Ez Chris!
Gyerünk!
Ez az!
Igen!
Kifogott egyet, nagyon jó hullám!
Szép volt!
Nem szokott lenyűgözni a technikája,
de ez most lenyűgöző volt.
Az elején úgy érzed, hogy nyerésre állsz.
- Rendben vagy? - Nagyon nehéz úszni.
De idővel szörnyen fázni kezdesz.
Jó messzire kimentek.
Tiszta őrület.
Érzem, ahogy kiszívja az erőt a karomból.
Nehezebb manőverezni.
Elveszítem az egyensúlyomat…
és kiszolgáltatottnak érzem magam.
Elkapott egy hullámot.
Te jó ég!
Ez szépen letaglózta.
Te jó ég!
A víz jéghideg.
Ezen a ponton lett elegem.
Milyen volt?
Nagyon intenzív.
Elég ijesztő.
Megjött a vihar, eleredt a jégeső,
a hullámokat sem láttam.
A jégeső a szemembe vágott.
- Egészen más. - Nekem is feltűnt
a jeges szél.
- Kint is éreztétek? - Persze.
Amikor már nem kaptam el hullámokat,
egy kicsit fázni kezdtem.
És ha fázol, az nagyon tud fájni.
Mintha kést vágtak volna az ujjaimba, lábujjaimba.
A legjobb elkerülni, hogy ilyen helyen
szörfözz…
De le a kalappal, srácok.
Nagyon vad világ.
Az ilyen hideg nevetségesen idegen mindentől, amit eddig csináltam.
Az ötlet, hogy mindenféle védőruha nélkül menjek
úszni…
meglehetősen
félelmetesnek tűnik.
Chris igazán megérdemel egy kis szünetet.
Errefelé van egy másik módszer is a hosszú életre.
A hőmérő másik végén.
Ross összehozott egy élettanszakértővel, dr. Peter Attiával.
Jól van.
Intenzív.
De Peter úgy véli, a rendszeres szaunázásnak kiváló élettani hatása van.
Most, hogy bejöttünk, Chris, megmérem a pulzusodat.
Jó.
64 percenként.
De feltekerjük a hőmérsékletet
kilencven
Celsius-fokra.
Szóval megnézzük néhány perc múlva.
Hozzá kell szoknom ehhez a hőséghez.
Kényelmetlen érzés, mert melegünk van.
Válaszul a szervezetünk megpróbál lehűlni.
Keményebben pumpál,
hogy a szív gyorsan a test perifériájára juttassa a vért.
Ez pedig segít a szív- és érrendszeri betegségeknél.
A szaunának hasonló előnyei vannak.
- Mint egy edzés. - Pontosan.
Most 135.
Kétszer annyi, mint az elején.
Ezért mondják, hogy
a stressznek is van előnye.
Ha stresszeljük a testünket,
az fejlődésre, változásra kényszeríti.
A szervezetünk egy bizonyos hőmérsékleten szeret lenni,
és most messze vagyunk a komfortzónánktól.
A testünk úgy próbál megvédeni minket, hogy fokozza
a hősokkfehérjéknek nevezett molekulák termelését,
amelyek rendkívül eredményesen harcolnak a betegségek ellen.
Remélem, kívülről egészségesnek nézek ki.
AZ EMBERI SEJT BELÜLRŐL A SEJT
De belül, a sejtjeim mélyén, molekuláris szemét halmozódik fel
az öregedés velejárójaként. Ez a szemét komoly
DEMENCIA SZÍVBETEGSÉG
betegségekhez vezethet.
RÁK
De a szauna sistergő hőségében a testem takarítókat küld…
A hősokkfehérjéket.
A kis hősök pedig eltüntetik a szemetet
tavaszi nagytakarítást tartva a sejtekben.
A felgyorsult szívverés és a hősokkfehérjék
csodákra képesek.
A szaunázás két területen is komoly előnyökkel jár.
A szív- és érrendszeri betegségek esélyét 50%-kal csökkenti,
az Alzheimer-kór esetében ez a szám
65-66 százalék.
Hatékonyabb, mint bármely gyógyszer, amit csak el tudunk képzelni.
Hihetetlen.
És ehhez elég, ha rendszeresen szaunázunk 75°C fokon.
Ha ezt írja fel az orvos, azt nem bánom.
De most…
van egy kis elintéznivalóm a hideggel.
EGY NAP A SARKVIDÉKI ÚSZÁSIG ISMÉTELT KITETTSÉG
Ez az, fiúk! Hogy vagytok?
Erről beszélek, haver!
Mivel közeleg az úszás, az edzést nem lehet ellazsálni.
Kifőztél valamit?
Hadd legyek teljesen őszinte!
Szerintem nincs olyan, hogy túl sok akklimatizáció.
Legyen olyan hideg, amilyen csak lehet, minél gyakrabban.
Gyerünk, rajta!
Jól van. Legyen!
A fivéreim és a barátaim eddig csak nevettek rajtam.
Most megfizetnek érte.
Ross szerint a hideg fokozatosan tompítja a szervezetem reakcióit.
És íme egy másik sarkvidéki kínzás.
- Indulunk. - Menjünk!
Jövünk!
A fivéreimmel imádjuk a céltalan versengést.
Úgyhogy ebben is benne vagyunk.
- Gyerünk, srácok! - Csináljuk!
Tapadj rá! Hová megy?
A hidegben használnom kell az izmaimat…
és a koordinációs képességemet.
Legalábbis próbálkozom.
Ross szerint, ha ismételjük a dózisokat,
a szervezet végül nem áll ellen a hidegnek.
Ez az!
- Egek! - Hogy vagytok, fiúk?
Jól.
Azt hittem, kidobom a taccsot.
Gyötrelmes volt az egész.
Változik a kép, ha tréningezel rá?
Lehet, hogy kevésbé lesz kellemetlen, de lehet, hogy csak
jobban hozzászoksz. Néhány alkalom után azt érzem,
hogy hát igen…
Ez egy ilyen dolog. De…
Nem tudom, hogy a testem változik-e,
mert még mindig kellemetlen.
Lenyűgöző.
Kösz!
Fájdalom nélkül nincs győzelem, igaz?
Próbára kell tenned magad
kihívásokkal.
El kell menned egészen a végsőkig,
- amire még képes vagy. - Mentálisan is
ott kell lenned, át kell állítani a gondolkodásodat,
ki kell találnod, hogy csinálod meg.
Igen.
Menj tovább, ne hagyd szétesni a dolgokat!
Minden lehetőséget meg akarsz ragadni, hogy hosszabb, egészségesebb,
boldogabb életet élj.
Nemcsak tovább, de jó erőben akarsz sokáig élni.
Főleg, ha vannak gyerekeid, és majd
játszani akarsz az unokáiddal…
Rohanni a hóban, beleugrani az óceánba.
Érzelmileg is feltölt, hogy sikerül
teljesítened.
Már az, hogy a hóban belerohansz
a háromfokos vízbe…
Aztán újra.
Van abban valami, amit Ross mond,
hogy már túlzottan elkényelmesedtünk.
A házunk hőmérséklete,
a ruházatunk… Elszoktunk
a kényelmetlenségektől. Az első pánikreakció
a szervezeted érzelmi, önvédelmi válasza.
Pedig a testednek van még bőven tartaléka…
csak túl kell ezen lépni.
Úgy van.
Könnyű szeretni a hideget
a forró vízben ülve.
A valóságban az úszás már újabb szintet jelent.
Ami őszintén szólva meglehetősen félelmetes.
De egy Japánban élő közösség számára az, hogy a hideg félelmetes,
a dolog lényege, és sokkal többet jelent a testi előnyöknél.
A hegyekben járva
a szenvedés számos formájával próbára teheted magad.
KANSZAI RÉGIÓ, JAPÁN
Sok év gyakorlással lehet valakiből shugendo szerzetes.
Sokaknak újrakezdést jelent.
Shinbo úr a felesége halála után csatlakozott a rendhez.
Értelmetlennek láttam az életet.
Borzasztóan szorongtam.
Aztán megismerkedtem a Shugendóval.
Ma, első alkalommal,
Shinbo úrra vérfagyasztó próbatétel vár.
A vízesés.
A magasan fekvő hómezők olvadásnak indult lezúduló vize
olyan fagyos, hogy szívelégtelenséget okozhat.
Addig kell kibírnia a jeges zuhatagban,
amíg mestere elégedett nem lesz.
A hideg víz hatása
az áramütéshez hasonlatos.
Olyan helyet választasz, ahol átéled a félelmet.
Ez a próbatétel.
Van egy történet a fiatal angolnákról.
Ha beteszel közéjük egy ragadozót, például egy harcsát,
több angolna marad életben.
Az embereket is a megpróbáltatások erősítik.
Mi is ezt próbáljuk elérni.
Rettenetes trauma ért,
de a próbatételek segítettek elfogadni a múltat.
Ha találkoznék a fiatalkori énemmel, azt mondanám neki,
„Minden rendben lesz.”
Még akkor is, ha szenvedned kell,
végül minden rendben lesz.
Az extrém hőmérséklet segíthet a fizikai hanyatlás leküzdésében.
De egy hosszú élet során mentális kihívások is jelentkeznek.
A shugendo rituálék azt mutatják, ha kibírjuk a félelmet
és a hideget, az lelkileg is megacélozza az embert.
Mindezt ilyen összpontosítással és eleganciával tenni
rendkívül felemelő.
AZ ÚSZÁS NAPJA
És ha nem sikerül?
- Majd te kihalászol. - Én be nem megyek.
- Feltűnt, hogy esik a hó? - Igen, havazik.
- Sok szerencsét! - Kösz!
Izgalmas!
Az.
Elment a józan eszem.
A cél, hogy elérjem ezt a bóját.
Kétszázharminc méter a fagyponthoz közeli vízben.
De tudom, miért jöttem.
Ha elviselem az extrém hideget, az segít az „inflammaging”
és a fájdalom ellen, és erősíti az immunrendszeremet.
Segíti a sejtek regenerálódását, sőt még a mentális egészségemnek is jót tesz.
Ideje nekigyürkőznöm, és teljesíteni a feladatot.
Ross mögötted lesz…
Itt vagyunk.
Bevallom, ideges vagyok, mert minden edzés ellenére
ismeretlen vizekre evezünk, és annyi minden sülhet el balul.
- Sziasztok! - Üdv!
- Szia, Tom vagyok.
- Ross vagyok. - Hogy vagytok?
Szia!
Úszás közben egy úszóbója lesz hozzád erősítve.
Ha gond van, csak meg kell ragadnod.
Ezt muszáj?
Igen, főleg, ha jeges vízben úszol.
Ha valami nagy gáz van, és elsüllyedsz,
hozzád van kötve,
így könnyen megtalálunk és kiemelünk.
Sokkal nehezebb lesz, mint bármi, amit eddig csináltál,
az izmaid beállnak, fázni fogsz, nehezen tájékozódsz.
Amikor kijössz a vízből, nem melegíthetünk fel azonnal,
mert a végtagjaidban hideg a vér, és ha túl gyorsan
áramlik vissza a szívedbe,
abból komoly gond lehet.
Lassan, fokozatosan melegítünk fel.
Ne reménykedj, brutálisan nehéz lesz.
Levegő után fogsz kapkodni az ellenszélben.
Egyenesen szembe fog fújni.
Szóval ezzel mész szembe levegő után kapkodva,
„Te jó ég, mit keresek itt?” Ha egy ponton azt mondom,
most ki kell jönnöd, akkor higgy nekünk! A saját érdekedben.
Ha túlerőlteted, ha túllépsz azon a ponton,
amikor ki kellene jönnöd, akkor belehalhatsz.
Ja.
- Innen. - Itt?
Igen.
Innentől élesben megy.
Még ilyen felkészültség és segítők mellett is
nagyon ideges vagyok.
Az időjárás elég durva,
kiszámíthatatlan, szeles.
Iszonyúan hideg van.
Kezd valóságossá válni.
Két perc!
Irányított és nyugodt agresszióra van szükség.
Amikor belemész, legyél magabiztos
minden karcsapásnál! Győzd le a zihálást!
Ez az!
Gyerünk, indulás!
- Gyerünk, haver! - Igen, Chris.
Az idő percről percre rosszabb.
Igen.
A szél legalább tízcsomós.
- Kicsit elvadult. - Szó szerint.
Itt vannak a fivéreim. Szurkolnak nekem.
Szóval, muszáj megcsinálnom.
Kezdek ideges lenni.
A feszültség rémületes.
De a legfőbb motivációm az,
hogy nem a hideggel vívok csatát,
hanem a halállal és a betegségekkel.
Az ellen küzdök, amit az idő tesz velem.
Koncentrálj a légzésedre, és a tested alkalmazkodni fog!
Itt jön!
A sokk azonnal fejbe vág.
Sokkal hidegebb, mint eddig bármi.
Csak az jár a fejemben, hogy tudjuk le minél gyorsabban.
És belevetem magam.
- Mindjárt ott vagy! - Gyerünk, Chriso!
Húzz bele!
Jól halad, jó tempóban.
Megcsinálja.
De tíz karcsapás után már ég, fáj mindenem.
Zúg a fejem.
A testem felsikolt, „Ez őrület. Mit művelsz?”
Gyerünk, Chris! Rajta! Lélegezz!
Egyik kar a másik után. Erre figyelj!
Egyik kar a másik után.
És akkor kezd beütni a legszörnyebb jeges fejfájás,
és kezdem igazán érezni a hideget.
- Lelassult. - Ne!
Menj tovább!
Aztán hirtelen a karom és a lábam mintha ólomból volnának.
Elveszítem az egyensúlyérzékemet. Mintha lebénultam volna.
Chris, gyerünk! Rám figyelj! Koncentrálj!
Két hangot hallottam nagyon tisztán.
Az egyik azt mondta, „Meg fogsz halni.”
Gyerünk, húzz bele!
De a másik hang azt mondta, „Az kizárt.”
Gyerünk, Chris! Rajta!
És váratlanul új részeidet fedezed fel.
Kizárok minden mást, és azt mondom magamnak,
„Tűnjünk el innen!”
Szép! Gyerünk, nagyfiú! Rajta!
Gyerünk!
Erről van szó!
Akaraterő! Küzdj!
Utolsó tíz! Fejezd be!
Igen! Ez az!
Ez az, nagyfiú!
Igen!
Egy állat vagy!
- Ez az, Christo! - Szép volt!
Így ni.
Vedd fel!
Gyere!
- Nagyon szédülök. - Fogd!
Van kesztyűnk?
- Itt a kesztyű. - Gyere!
Ülj le!
Soha nem éreztem még ilyen fizikai és érzelmi kihívást
ilyen rövid, koncentrált időtávon.
Ez az!
Olyan élmény, amire örökre emlékezni fogok.
Mindent úgy csináltál, ahogy mondtam.
Sőt még annál is jobban.
Ráébresztett, hogy mennyire elkényelmesedtünk,
és sokkal többre vagyunk képesek,
mint amit lehetségesnek tartunk.
Chris, nem forgott a kamera. Meg kell ismételnünk.
Soha többet!
Nem tettünk bele filmet.
Szép volt!
Lehetőség arra, hogy tovább éljünk egészségesen.
Csoportos ölelés!
Megcsináltad!
Az extrém hőmérséklettel való megbirkózás ebben segíthet.
Most kiolvasztanak.
- Ja. - Igen.
Tudom, hogy a testem kibírja,
és varázslatos dolgokat visz véghez a sejtjeimben.
Viszlát a Karib-tengeren!
- Téliesítettek. Megszoktam. - Téliesítettük.
Igen.
Szép munka, haver!
- Micsoda időket élünk! - Ez az, pajti!
Nincs is bajom a hideggel.
CHRIS BEÉPÍTI A SOKKOT AZ EDZÉSPROGRAMJÁBA.
Te jó ég! Gyerünk!
KORA REGGELI JÉGFÜRDŐ HETENTE HÁROMSZOR
RENDSZERES HÚSZPERCES SZAUNÁZÁS 80°C FOKON
HIDEG VÍZ MINDEN ZUHANYZÁS UTOLSÓ 30 MÁSODPERCÉBEN
A feliratot fordította: Zilahi László